***79. OMÉK HAGYOMÁNY ÉS INNOVÁCIÓ DÍJ AZ AGRÁRGAZDASÁGBAN (HIDA)***

***2019. ÉVI PÁLYÁZATI KIÍRÁS***

**A pályázat célja:**

A hagyományos és tájjellegű termékek fogyasztói ismertségének növelését célzó Hagyományok – Ízek - Régiók program keretében  azok pályázhatnak a Hagyomány és Innováció Díj az Agrárgazdaságban elismerésre (továbbiakban: HIDA), akik a múlt élelmiszer hagyományait felhasználva, a mai kor technológiai vívmányainak alkalmazásával vagy továbbfejlesztésével, a mai kor igényeinek megfelelő terméket állítanak elő hagyományos alapanyagból.

**A pályázat beadására jogosultak:**

Olyan *termelők, előállítók* vagy olyan *csoportok* (közösségek, civil szervezetek, szakmai érdekképviseletek, önkormányzatok, társadalmi szervezetek, stb. tekintet nélkül azok jogi formájára vagy összetételére), amelyeknek tagjai a HIDA pályázat követelményrendszerének megfelelő terméket állítanak elő. Nem terjed ki a pályázat az élőállatokra, borokra és az ásványvizekre.

A pályázat beadásának költségeit a pályázók maguk viselik.

**Egyéb pályázati feltételek**

1. **A pályázaton olyan hagyományos és tájjellegű termékekkel és élelmiszerekkel lehet részt venni, amelyek megfelelnek az alábbi követelményeknek:**
* A termék története: dokumentálható történeti múlt
* Az előállítási mód vagy alapanyag hagyományossága
* Az adott tájegységhez kötődés
* A termékhez kötődő tudásanyag speciális ismeretekre épül, a jelenkor technológiai vívmányait hasznosítja, illetve gyártástechnológiája innovatív megoldást tartalmaz
* Az előállítás legalább egy eleme az ökológiai/fenntartható fejlődés érdekét szolgálja

**B) A pályázat a következő termékcsoportokra terjed ki:**

1. Gabonafélék, malomipari termékek
2. Friss vagy feldolgozott gyümölcs
3. Friss vagy feldolgozott zöldség, gomba
4. Húsok, húskészítmények
5. Halászati termékek
6. Olajok és zsírok
7. Tejtermékek
8. Sütőipari termékek
9. Édesipari termékek
10. Száraztészták
11. Cukrászati termékek
12. Italok, beleértve a szörpöket, de ide nem értve a borokat és ásványvizeket
13. Fűszernövények, gyógynövények, ízesítők
14. Méz
15. Tájjellegű ételek: levesek; pörkölt, pásztor ételek; tésztafélék; egyéb.

**A pályázathoz benyújtandó dokumentumok a következők:**

* jelentkezési lap;
* termékleírás;
* az innovatív jelleg igazolására kiegészítő dokumentumok benyújtása (egyetemmel, kutató intézettel kötött megállapodás, SZTNH –hoz benyújtott valamely iparjogvédelmi oltalmi formára használati igény bejelentés, stb.)
* a terméket több oldalról bemutató, A5 méretű, színes fotók (legalább 300 dpi)
* Termékminta kóstoláshoz

A pályázati dokumentumokat kérjük, hogy **elektronikusan** töltsék ki.

A kitöltött pályázati űrlapot nyomtatott formában (2 példányban) és elektronikusan kell benyújtani a **hida@am.gov.hu** elektronikus levélcímre.

A pályázat beérkezésének határideje: **2019. július 31.**

A pályázati anyagokat postán, ajánlott küldeményként az alábbi címre kell eljutatni:

**Agrárminisztérium – Piacszervezési Főosztály**

Postacím: 1052 Bp. Apáczai Csere János u. 9.

Pf.: 1860 Budapest

A borítékra kérjük ráírni: **HIDA pályázat (2019).**

A Bíráló Bizottság csak az előírt feltételeknek megfelelő, határidőre hiánytalanul beérkezett pályázatokat bírálja el.

**A pályázatok elbírálásának menete és módja:**

A beérkezett pályázatokat a Hagyományos és Innovációs Díj az Agrárgazdaságban Bizottság (a továbbiakban: Bizottság) bírálja el. A Bizottság titkárságát az Piacszervezési Főosztály működteti, tagjait az Piacszervezési Főosztály vezetője kéri fel. A Bizottság tagjai a pályázatokat pontozással minősítik. A pályázók közül a legjobb eredményt elérő pályázó a díj odaítélését igazoló oklevelet kap.

**Bírálati szempontok:**

A pályázati felhívásban lévő követelményeknek való megfelelés értékelése.

***Alapvető követelmény, hogy valamennyi pályázott termék feleljen meg a vonatkozó jogszabályi követelményeknek, mind a csomagolásban, jelölésben, összetételben, valamint minőségi és élelmiszerbiztonsági tulajdonságában!***

**DÍJAK**

**A díjak átadása**

A díjak átadására valamennyi OMÉK díj átadásával egyidejűleg, ünnepélyes keretek között kerül sor.

**EGYÉB**

A pályázat kiírója fenntartja magának a jogot, hogy a pályázati felhívást bármikor visszavonja vagy a pályázatot eredménytelennek nyilvánítsa.